CELEX: 62008CB0217
Language: lv
Date: 2009-03-17 00:00:00
Title: Lieta C-217/08: Tiesas (septītā palāta) 2009. gada 17. marta rīkojums ( Tribunale ordinario di Milano (Itālija) lūgums sniegt prejudiciālu nolēmumu) — Rita Mariano/Istituto nazionale per l'assicurazione contro gli infortuni sul lavoro (INAIL) (Tiesas Reglamenta 104. panta 3. punkts — Vienlīdzīga attieksme nodarbinātības un profesijas jomā — EKL 12. un 13. pants — Pabalsta piešķiršana pārdzīvojušajiem — Valsts tiesiskais regulējums, kurā paredzēta atšķirīga attieksme pret pārdzīvojušo laulāto un pārdzīvojušo dzīvesbiedru)

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/24
            
         Tiesas (septītā palāta) 2009. gada 17. marta rīkojums (Tribunale ordinario di Milano (Itālija) lūgums sniegt prejudiciālu nolēmumu) — Rita Mariano/Istituto nazionale per l'assicurazione contro gli infortuni sul lavoro (INAIL)
   
   (lieta C-217/08) (1)
   
   (Tiesas Reglamenta 104. panta 3. punkts - Vienlīdzīga attieksme nodarbinātības un profesijas jomā - EKL 12. un 13. pants - Pabalsta piešķiršana pārdzīvojušajiem - Valsts tiesiskais regulējums, kurā paredzēta atšķirīga attieksme pret pārdzīvojušo laulāto un pārdzīvojušo dzīvesbiedru)
   2009/C 180/41
   Tiesvedības valoda — itāļu
   
      Iesniedzējtiesa
   
   
      Tribunale ordinario di Milano
   
   
      Lietas dalībnieki
   
   
      Prasītāja: Rita Mariano
   
   
      Atbildētājs: Istituto nazionale per l'assicurazione contro gli infortuni sul lavoro (INAIL)
   
   
      Priekšmets
   
   Lūgums sniegt prejudiciālu nolēmumu — Tribunale ordinario di Milano — EKL 12. un 13. panta interpretācija — Vienlīdzīga attieksme nodarbinātības jautājumos — Pabalsta piešķiršana pārdzīvojušajiem — Valsts tiesību noteikums, ar kuru tiek paredzēta nevienlīdzīga attieksme starp pārdzīvojušajiem laulātajiem un dzīvesbiedriem partneriem, kuri dzīvo partnerattiecībās uz mūžu
   
      Rezolutīvā daļa:
   
   Kopienu tiesībās nav paredzēts diskriminācijas aizliegums, kura ievērošana jānodrošina valsts tiesām, ja iespējami diskriminējošajai rīcībai nav saiknes ar Kopienu tiesībām. Tādos apstākļos, kādi ir pamata lietā, EKL 12. un 13. pants pats par sevi nerada šādu saikni.
   Ar šiem pantiem minētās lietas apstākļos nav pretrunā tāds valsts tiesiskais regulējums, saskaņā ar kuru gadījumā, kad persona ir gājusi bojā nelaimes gadījumā, pensiju 50 % apmērā no šīs personas līdzšinējā atalgojuma saņem tikai pārdzīvojušais laulātais, bet mirušās personas nepilngadīgajam bērnam pienākas pensija tikai 20 % apmērā no minētā atalgojuma.
   
      (1)  OV C 197, 02.08.2008.